Fildso medalis

Fildso medalis () – kanadiečių matematiko John Charles Fields 1924 m. pasiūlytas ir įsteigtas apdovanojimas, kurį kas ketverius metus Tarptautiniame matematikų kongrese () įteikia Tarptautinė matematikos sąjunga. Fildso medaliu pagerbiama už išskirtinius matematinius pasiekimus. Jis gali būti skirtas asmenims, kuriems tų metų pradžioje dar nebuvo sukakę 40 metų. Šis apdovanojimas kaskart skiriamas mažiausiai dviem žmonėms, o keturi laureatai laikomi priimtiniausiu scenarijumi.2018-ųjų Fieldso matematikos medalį laimėjo keturi mokslininkai Premijos dydis – apie 15 tūkst. Kanados dolerių.
miniatiūra|180px|left|Premijos steigėjas J. C. Fields (1863–1932)

Fildso apdovanojimas ir medalis yra vienas prestižiškiausių apdovanojimų matematikos srityje. Kadangi Nobelio premija neskiriama matematikams, Fildso medalis dažnai vadinamas „Nobelio matematikos premija“.

Pirmi 2 medaliai įteikti 1936 m. ICM matematikų kongrese Osle. Nuo 2006 m. padidintas apdovanojamų medalininkų skaičius iki 4 (kongrese Maskvoje).

 Medalis 

Fildso medalio autorius – kanadiečių skulptorius R. Tait McKenzie. Medalio aversas išpildytas su Archimedo reljefiniu atvaizdu ir įrašu  („Pranokti savo žmogiškas ribas ir užkariauti visatą“). Data užrašyta romėniškais skaičiais su klaida – „MCNXXXIII“, nors turėtų būti „MCMXXXIII“.EBERHARD KNOBLOCH. Generality and Infinitely Small Quantities in Leibniz's Mathematics: The Case of his Arithmetical Quadrature of Conic Sections and Related Curves. In Infinitesimal Differences: Controversies between Leibniz and his Contemporaries. Edited by Ursula Goldenbaum and Douglas Jesseph. Walter de Gruyter, 2008 Medalio reversas – su įrašu  („Matematikai, susirinkę iš viso pasaulio, įteikė [šį apdovanojimą] už puikų darbą“). Skydo fone, už šakelės, išraižyta  Archimedo teoremos „Apie rutulį ir cilindrą“ iliustracija. Medalio krašte įrašomas laureato vardas. Apdovanojimą teikianti Tarptautinė matematikos sąjunga nurodo, kad 6,35 cm skersmens medalis yra nukaldintas iš 14 karatų grynumo aukso.

 Fildso ir Nobelio premijų skirtumai 

Abu apdovanojimai yra pakankamai skirtingi:
 Fildso apdovanojimas skiriamas kas ketverius metus, o Nobelio premija suteikiama kasmet.
 Fildso medalis suteikiamas tik asmenims iki 40 metų (steigėjo J. C. Fildso pageidavimu), o Nobelio premija – visų amžiaus grupių nugalėtojams.
 Fildso apdovanojimas skiriamas už bendrą matematikos indėlį, o Nobelio premija – už konkrečius rezultatus.
 Fildso apdovanojimo dydis yra apie 15 tūkst. Kanados dolerių, o Nobelio premija – apie 1,5 mln. JAV dolerių.
 Pagal oficialius kriterijus arčiausiai Nobelio premijos – tai Abelio premija, įsteigta 2002 m., kuri kasmet skiriama be amžiaus apribojimų, jos dydis 2008 m. siekė apie 1,2 mln. JAV dolerių.

 Įdomūs faktai 

1954 m. Jean-Pierre Serre tapo jauniausiu Fildso medalininku būdamas 27 metų. 2018 m. duomenimis, jis ir toliau liko jauniausiu laureatu. 

1970 m. Sergejus Novikovas dėl TSRS vyriausybės draudimo išvykti į užsienį negalėjo keliauti į kongresą Nicoje ir atsiimti medalio.

1978 m. Grigorijus Margulis dėl TSRS vyriausybės draudimo išvykti į užsienį negalėjo atsiimti apdovanojimo kongrese Helsinkyje. Vietoje jo medalį paėmė matematikas Jacques Tits, išreiškęs gilų nusivylimą dėl tokios situacijos, atsižvelgdamas į Helsinkio miesto simbolinę prasmę.

1982 m. kongresą buvo numatyta surengti Lenkijoje, tačiau dėl karinės padėties šalyje paskelbimo 1981 m. gruodžio mėn., jį teko perkelti į kitus metus - apdovanojimų ceremonija Varšuvoje įvyko 1983 m.

1990 m. Edward Witten tapo pirmuoju fiziku, pelniusiu apdovanojimą.

1998 m. ICM kongrese matematikui Andrew Wiles už Didžiosios Ferma teoremos įrodymą Fildso medalio komitetas pirmą kartą įteikė „sidabro skydo“ apdovanojimą. Kaip paaiškėjo, būsimas laureatas Fildso medalio įteikimo metais jau buvo šiek tiek viršijęs amžiaus limitą.

2014 m. Irano matematikė Maryam Mirzakhani tapo pirmąja moterimi Fildso medalininke. 

 Apdovanojimo atsisakymai 

 1966 m. prancūzų matematikas Alexander Grothendieck nedalyvavo jam skirtos premijos ceremonijoje Maskvoje, protestuodamas prieš TSRS kariuomenės veiksmus Rytų Europoje. Kituose šaltiniuose minimas mokslininko protestas prieš disidentų persekiojimą TSRS.Александр Гротендик – гений математики, искавший забвения A. Grothendieck skirtą apdovanojimą atsiėmė ICM matematikų kongrese dalyvavęs Aukštųjų mokslo tyrimų instituto () įkūrėjas ir direktorius Léon Motchane. 
 2006 m. rusų matematikas Grigorijus Perelmanas, įrodęs Puankarė prielaidą, atsisakė dalyvauti apdovanojimų ceremonijoje ir premijos nepriėmė.

 Laureatai 

 Metai  Laureatai 1936  Lars Ahlfors (Suomija)<br/ > Jesse Douglas (JAV) 1950  Laurent Schwartz (Prancūzija)<br/ > Atle Selberg (Norvegija) 1954  Kunihiko Kodaira (Japonija)<br/ > Jean-Pierre Serre (Prancūzija) 1958  Klaus Roth (Didžioji Britanija)<br/ > René Thom (Prancūzija) 1962  Lars Hörmander (Švedija)<br/ > John Milnor (JAV) 1966  Michael Atiyah (Didžioji Britanija)<br/ > Paul Cohen (JAV)<br/ > Alexander Grothendieck (Prancūzija)<br/ > Stephen Smale (JAV) 1970  Alan Baker (Didžioji Britanija)<br/ > Heisuke Hironaka (Japonija)<br/ > Sergejus Novikovas (TSRS)<br/ > John Griggs Thompson (JAV) 1974  Enrico Bombieri (Italija)<br/ > David Mumford (JAV)
 Metai  Laureatai 1978  Pierre Deligne (Belgija)<br/ > Charles Fefferman (JAV)<br/ > Grigorijus Margulis (TSRS)<br/ > Daniel Quillen (JAV) 1982  Alain Connes (Prancūzija)<br/ > William Thurston (JAV)<br/ > Shing-Tung Yau (Kinija) 1986  Simon Donaldson (Didžioji Britanija)<br/ > Gerd Faltings (Vokietija)<br/ > Michael Freedman (JAV) 1990  Vladimiras Drinfeldas (TSRS)<br/ > Vaughan Jones (Naujoji Zelandija)<br/ > Shigefumi Mori (Japonija)<br/ > Edward Witten (JAV) 1994  Jefimas Zelmanovas (Rusija)<br/ > Pierre-Louis Lions (Prancūzija)<br/ > Jean Bourgain (Belgija)<br/ > Jean-Christophe Yoccoz (Prancūzija) 1998  Richard Borcherds (Didžioji Britanija)<br/ > Timothy Gowers (Didžioji Britanija)<br/ > Maksimas Koncevičius (Rusija)<br/ > Curtis McMullen (JAV)
 Metai  Laureatai 2002  Laurent Lafforgue (Prancūzija)<br/ > Vladimiras Vojevodskis (Rusija/JAV) 2006  Andrejus Okunkovas (Rusija)<br/ > Grigorijus Perelmanas (Rusija)<br/ > Terence Tao (Australija)<br/ > Wendelin Werner (Prancūzija) 2010  Ngô Bảo Châu (Vietnamas, Prancūzija)<br/ > Elon Lindenstrauss (Izraelis)<br/ > Stanislavas Smirnovas (Rusija)<br/ > Cédric Villani (Prancūzija) 2014  Artur Avila (Brazilija, Prancūzija)Manjul Bhargava (Kanada, JAV)Martin Hairer (Austrija, Didžioji Britanija)Maryam Mirzakhani (Iranas, JAV) 2018  Caucher Birkar (Iranas, Didžioji Britanija)Alessio Figalli (Italija)Peter Scholze (Vokietija)Akshay Venkatesh (Australija) 2022  Hugo Duminil-Copin (Prancūzija)June Huh (JAV)James Maynard (Didžioji Britanija)Maryna Viazovska (Ukraina)

 Šaltiniai 

 Nuorodos 

 Oficiali svetainė 

Kategorija:Mokslo apdovanojimai
Kategorija:Matematika